
ΤΕΥΧΟΣ ΔΕΥΤΕΡΟ 


Αρ 


. Φύλλου 3613 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανακατάταξη οπλιτών και επανακατάταξη εφέ¬ 
δρων για βραχεία περίοδο. 

2 Καθορισμός της ημερομηνίας μέχρι την οποία 
είναι επιτρεπτή η υποβολή εκπρόθεσμων δηλώ¬ 
σεων και η κατάθεση αιτήσεων διόρθωσης προ¬ 
δήλου σφάλματος για τις υπό κτηματογράφηση 
περιοχές των Ο.Τ.Α. του Καλλικρατικού Δήμου 
Έδεσσας και συγκεκριμένα στους προ Καποδι- 
στριακούς Δήμους και Κοινότητες Αγίου Αθανα¬ 
σίου, Άγρα, Αρνίσσης, Βρυτών, Γραμματικού, 
Καρυδιάς, Μεσημεριού, Νησίου, Παναγίτσας, Πε¬ 
ρσίας, Πλατάνης, Ριζαρίου, Σωτήρας, Φλαμουριάς 
της Περιφερειακής Ενότητας Πέλλας της Περιφέ¬ 
ρειας Κεντρικής Μακεδονίας, και των Ο.Τ.Α. του 
Καλλικρατικού Δήμου Αλμωπίας και συγκεκριμέ¬ 
να στους προ Καποδιστριακούς Δήμους και Κοι¬ 
νότητες Αλώρου, Αριδαίας, Αρχαγγέλου, Αψάλου, 
Βορεινού, Γαρεφείου, Δωροθέας, Εξαπλατάνου, 
Θεοδωρακείου, Θηριοπέτρας, Ίδας, Κωνστα- 
ντίας, Λουτρακιού, Λυκοστόμου, Μεγαπλατάνου, 
Μηλέας, Νερομύλων, Νοτίας, Ξιφιανής, Όρμης, 
Περικλείας, Πιπεριών, Πολυκαρπίου, Προμάχων, 
Σαρακηνών, Σωσάνδρας, Τσακών, Φιλωτείας, 
Φούστανης, Χρυσής της Περιφερειακής Ενότητας 
Πέλλας της Περιφέρειας Κεντρικής Μακεδονίας. 

3 Εκχώρηση της εξουσιοδότησης της υπογραφής 
της Προϊσταμένηςτης Α'Δ.Ο.Υ. Αθηνών στον Υπο¬ 
διευθυντή και στους ΠροϊσταμένουςΤμημάτων. 


4 Τροποποίηση της υπ' αριθ. 18889/15156/7-4-2014 
απόφασης του Γενικού Γραμματέα Αποκεντρωμέ¬ 
νης Διοίκησης Αττικής περί συγκρότησης Επιτρο¬ 
πής Ελέγχου Δαπανών και Εκλογικών Παραβάσεων. 

5 Αύξηση ωραρίου υπαλλήλου του Δήμου Θεσσα¬ 
λονίκης. 


ΑΠΟΦΑΣΕΙΣ 

Αριθμ. Φ. 415/3/50786 8/Σ. 5447 (1) 

Ανακατάταξη οπλιτών και επανακατάταξη εφέ¬ 
δρων για βραχεία περίοδο. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Το πρώτο εδάφιο της παρ. 4 του άρθρου 13 του 
ν. 1911/1990 (Α’ 166), όπως ισχύει. 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών και Υφυπουργών» 
(Α’ 116). 

3. Την από 04-09-2017 σχετική πρόταση του Αρχηγού 
του Γενικού Επιτελείου Στρατού. 

4. Την από 01 -09-2017 σχετική πρόταση του Αρχηγού 
του Γενικού Επιτελείου Ναυτικού. 

5. Την από 29-08-2017 σχετική πρόταση του Αρχηγού 
του Γενικού Επιτελείου Αεροπορίας. 

6. Την από 15-09-2017 εισήγηση του Αρχηγού του Γε¬ 
νικού Επιτελείου Εθνικής Άμυνας. 

7. Την υπ' αριθ. 224/25-09-2017 εισήγηση του Προϊ¬ 
σταμένου των Οικονομικών Υπηρεσιών του Υπουργείου 
Εθνικής Άμυνας. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Προσόντα και προϋποθέσεις ανακατάταξης - 

επανακατάταξης 

Οι οπλίτες και οι έφεδροι, που επιθυμούν ανακατά¬ 
ταξη ή επανακατάταξη αντίστοιχα, βραχείας διάρκειας 
ενός (1) μέχρι τριών (3) ετών πραγματικής στρατιωτι¬ 
κής υπηρεσίας, πρέπει να πληρούν σωρευτικά, κατά την 
ημερομηνία κατάθεσης των δικαιολογητικών, τα εξής 
προσόντα και προϋποθέσεις: 
α. Να έχουν την ελληνική ιθαγένεια, 
β. Να μην έχουν συμπληρώσει το τριακοστό δεύτερο 
(32ο) έτος της ηλικίας τους, σύμφωνα με τις διατάξεις 
της στρατολογικής νομοθεσίας. 

γ. Να έχουν σωματική ικανότητα κατηγορίας πρώτης 
(1/1) ή δεύτερης (1/2), σύμφωνα με τις διατάξεις που 
ισχύουν για την εξέταση της σωματικής ικανότητας των 
στρατευσίμων. 

δ. Να έχουν ανάστημα τουλάχιστον ενός μέτρου και 
εξήντα εκατοστών (1,60 μ.). 

ε. Να μην έχουν καταδικαστεί για κακούργημα και σε 
οποιαδήποτε ποινή για κλοπή, απάτη, υπεξαίρεση (κοινή 
ή στην υπηρεσία), εκβίαση, πλαστογραφία, ψευδή βεβαί¬ 
ωση, ψευδορκία, ψευδή ανώμοτη κατάθεση, δωροδοκία, 
καταπίεση, απιστία περί την υπηρεσία, ψευδή καταμήνυση, 
συκοφαντική δυσφήμιση,παράβαση καθήκοντος, καθώς 
και για οποιοδήποτε έγκλημα κατά της γενετήσιας ελευθε¬ 
ρίας ή οικονομικής εκμετάλλευσης της γενετήσιας ζωής ή 
της νομοθεσίας περί ναρκωτικών, λαθρεμπορίας, όπλων, 
πυρομαχικών και τυχερών παιχνιδιών και για οποιοδήποτε 
έγκλημα του Στρατιωτικού Ποινικού Κώδικα. Επίσης, να 
μην έχουν παραπεμφθεί αμετάκλητα σε ποινική κλήση ή 
βούλευμα, για κακούργημα ή για τα ως άνω αδικήματα. 

στ. Να μην εκκρεμεί σε βάρος τους μήνυση ή κατηγο¬ 
ρία για ανυποταξία ή λιποταξία, 
ζ. Να μην έχουν στερηθεί τα πολιτικά τους δικαιώματα, 
η. Να μην έχουν εκπέσει ή υποβιβασθεί του βαθμού 
τους ούτε να έχει κινηθεί εναντίον τους σχετική διαδικασία. 

θ. Να μην τους έχει επιβληθεί πειθαρχική φυλάκιση 
πέραν των είκοσι (20) ημερών, εφάπαξ ή αθροιστικά. 

ι. Οι οπλίτες, που εκπληρώνουν τη στρατεύσιμη στρα¬ 
τιωτική τους υποχρέωση, να έχουν αιτιολογημένη πρό¬ 
ταση καταλληλότητας του Διοικητή της Μονάδας. 

ια. Να μην έχουν απολυθεί για οποιαδήποτε αιτία, όσοι 
υπηρετούσαν ως μόνιμοι ή εθελοντές οπλίτες ή Εθελο¬ 
ντές Πενταετούς Υπηρεσίας (ΕΠΥ) ή Επαγγελματίες Οπλί¬ 
τες (ΕΠ.ΟΠ.) ή Οπλίτες Βραχείας Ανακατάταξης (ΟΒΑ). 

ιβ. Να έχουν μία από τις ειδικότητες των οπλιτών θη¬ 
τείας των Γενικών Επιτελείων, όπως αυτές συμπεριλαμ- 
βάνονται στην απόφαση της παρ. 6 του άρθρου 2. 

Άρθρο 2 

Δικαιολογητικά - προθεσμία υποβολής 

1. Για την ανακατάταξη ή επανακατάταξη, οι ενδιαφε¬ 
ρόμενοι υποβάλλουν τα εξής δικαιολογητικά: 
α. Αίτηση - υπεύθυνη δήλωση, με την οποία δηλώνουν: 


(1) Το χρονικό διάστημα, σε έτη, που επιθυμούν να 
διαρκέσει η ανακατάταξη ή επανακατάταξή τους, καθώς 
και τις περιοχές, σε Μονάδες των οποίων επιθυμούν να 
υπηρετήσουν, χωρίς αυτές να αποτελούν δέσμευση για 
την τοποθέτησή τους. 

(2) Ότι δεν έχουν παραπεμφθεί αμετάκλητα σε ποινι¬ 
κή κλήση ή βούλευμα την τελευταία πενταετία, δεν έχει 
ασκηθεί σε βάρος τους ποινική δίωξη από εισαγγελι- 
κή αρχή για τις αξιόποινες πράξεις, που αναγράφονται 
στις περιπτώσεις ε' και στ' του άρθρου 1 και δεν έχουν 
στερηθεί τα πολιτικά τους δικαιώματα. Επίσης, με την 
ίδια αίτηση - υπεύθυνη δήλωση, εξουσιοδοτούν τη Διεύ¬ 
θυνση Στρατολογικού του αρμόδιου Γενικού Επιτελείου 
για την αυτεπάγγελτη αναζήτηση αντίγραφου ποινικού 
μητρώου γενικής χρήσης, εφόσον δεν κατατίθεται από 
τους ίδιους. 

β. Ευκρινές φωτοαντίγραφο του στρατιωτικού ή αστυ¬ 
νομικού δελτίου ταυτότητάς τους. 

2. Για τους υπηρετούντες στις Ένοπλες Δυνάμεις, επι¬ 
πλέον απαιτείται: 

α. Βεβαίωση της Μονάδας, από την οποία να προκύ¬ 
πτει ότι δεν έχει κινηθεί διαδικασία έκπτωσης ή υποβι¬ 
βασμού τους και ότι δεν τους έχει επιβληθεί πειθαρχική 
φυλάκιση πέραν των είκοσι (20) ημερών. 

β. Αιτιολογημένη πρόταση καταλληλότητας του Διοι¬ 
κητή της Μονάδας. 

3. Τα δικαιολογητικά υποβάλλονται, ως εξής: 

α. Από τους οπλίτες, στις Μονάδες που υπηρετούν, 
κατά το ακριβές χρονικό διάστημα που καθορίζεται με 
απόφαση του Αρχηγού του Γενικού Επιτελείου του οικεί¬ 
ου Κλάδου των Ενόπλων Δυνάμεων, εφόσον εντός του 
εν λόγω διαστήματος διανύεται το τελευταίο τρίμηνο 
των στρατιωτικών τους υποχρεώσεων. 

β. Από τους εφέδρους, σε οποιαδήποτε Στρατολογική 
Υπηρεσία (ΣΥ), κατά το ακριβές χρονικό διάστημα που 
καθορίζεται με απόφαση του Αρχηγού του Γενικού Επι¬ 
τελείου του οικείου Κλάδου των Ενόπλων Δυνάμεων. 

4. Τα δικαιολογητικά που υποβάλλονται πέραν των 
χρονικών ορίων που καθορίζονται στην παρ. 3, υπο¬ 
βάλλονται στις Διευθύνσεις Στρατολογικού των οικείων 
Γενικών Επιτελείων, προκειμένου να απορριφθούν ως 
εκπρόθεσμα κατά τα οριζόμενα στην περίπτωση δ' της 
παρ. 2 του άρθρου 3. 

5.0 τύπος των δικαιολογητικών της περίπτωσης α’ της 
παρ. 1 και των περιπτώσεων α' και β' της παρ. 2 καθορί¬ 
ζεται από τα Γενικά Επιτελεία. 

6. Με την απόφαση της παρ. 3 κατανέμεται, σύμφωνα 
με τις εκάστοτε υπηρεσιακές ανάγκες, ο αριθμός των 
ανακατατασσόμενων οπλιτών και των επανακατατασσό- 
μενων εφέδρων, ανά όπλο ή σώμα και ειδικότητα, όπως 
αυτός έχει καθορισθεί στην κοινή υπουργική απόφαση 
του δεύτερου εδαφίου της παρ. 4 του άρθρου 13 του 
ν. 1911/1990 (Α' 166), κατ’ έτος. 

Άρθρο 3 

Διαδικασία ανακατάταξης - επανακατάταξης 

1. Οι Μονάδες και οι Στρατολογικές Υπηρεσίες (ΣΥ) 
ελέγχουν την πληρότητα των δικαιολογητικών και τα 
υποβάλλουν με πλήρες Αντίγραφο Φύλλου Μητρώου 

(ΑΦΜ), εντός πέντε (5) ημερών, στη Διεύθυνση Στρα¬ 
τολογικού του οικείου Γενικού Επιτελείου. Ομοίως, υπο¬ 
βάλλονται και τα δικαιολογητικά όσων δεν πληρούν τα 
προσόντα - προϋποθέσεις του άρθρου 1 και επιμένουν 
στην κατάθεση τους, αφού τεθεί σχετική ένδειξη στην 
αίτηση - υπεύθυνη δήλωσή τους. 

2. Η Διεύθυνση Στρατολογικού του οικείου Γενικού 
Επιτελείου των Ενόπλων Δυνάμεων: 

α. Ελέγχει την πληρότητα των δικαιολογητικών, καθώς 
και τη συνδρομή των προσόντων - προϋποθέσεων ανα¬ 
κατάταξης ή επανακατάταξης. 

β. Ζητά αντίγραφο ποινικού μητρώου γενικής χρήσης, 
από το οποίο να προκύπτει ότι ο ενδιαφερόμενος δεν 
έχει καταδικασθεί για τα εγκλήματα, που αναφέρονται 
στην περίπτωση ε' του άρθρου 1. 

γ. Μεριμνά, σε συνεργασία με την αρμόδια Διεύθυνση 
Υγειονομικού, για την εξέταση της σωματικής ικανό¬ 
τητας των έφεδρων υποψηφίων, που πληρούν τα προ¬ 
σόντα και τις προϋποθέσεις του άρθρου 1, καθώς και 
ενός ποσοστού 20% από τους υπεράριθμους, σε περί¬ 
πτωση ύπαρξης υπεράριθμων υποψηφίων. Προς τούτο, 
εκδίδει σχετική διαταγή με την οποία παραπέμπονται 
στις αρμόδιες Επιτροπές Απαλλαγών. Η εν λόγω δια¬ 
ταγή αναρτάται στον επίσημο ιστότοπο κάθε Γενικού 
Επιτελείου, προς ενημέρωση των ενδιαφερομένων, με 
δική τους ευθύνη, αναφορικά με τον τόπο και το χρό¬ 
νο διεξαγωγής της εν λόγω εξέτασης. Αρμόδια για την 
εξέτασή τους είναι η πλησιέστερη στον τόπο διαμονής 
τους Επιτροπή Απαλλαγών του Στρατού Ξηράς, με εξαί¬ 
ρεση τους εφέδρους που διαμένουν στο νομό Αττικής, 
οι οποίοι εξετάζονται από την αρμόδια υγειονομική 
επιτροπή του Κλάδου των Ενόπλων Δυνάμεων στην 
εφεδρεία του οποίου ανήκουν. 

δ. Εκδίδει πίνακα απορριπτέων υποψηφίων που 
δεν πληρούν τα προσόντα και τις προϋποθέσεις του 
άρθρου 1, των υποψηφίων των οποίων οι αιτήσεις 
υποβάλλονται πέραν των χρονικών ορίων που καθο¬ 
ρίζονται στην παρ. 3 του άρθρου 2, καθώς και των 
υποψηφίων που υπηρετούν ή ανήκουν στην εφεδρεία 
άλλου Κλάδου των Ενόπλων Δυνάμεων, κατ' εφαρμογή 
της παρ. 2 του άρθρου 13 του ν. 1911/1990 (Α' 166). 
Επίσης, εκδίδει τον πίνακα υπεράριθμων υποψηφίων 
της παρ. 3 του άρθρου 4, σε περίπτωση ύπαρξης υπε¬ 
ράριθμων υποψηφίων. Οι εν λόγω πίνακες μετά την 
κύρωση τους από τον Υπουργό Εθνικής Άμυνας, αναρ- 
τώνται στον επίσημο ιστότοπο του οικείου Γενικού 
Επιτελείου, προς ενημέρωση των ενδιαφερομένων, 
με δική τους ευθύνη. 

ε. Μεριμνά, σε συνεργασία με την αρμόδια Διεύθυν¬ 
ση του Γενικού Επιτελείου, για τον καθορισμό Μονάδας 
ανακατάταξης ή επανακατάταξης, προκειμένου να συ- 
μπεριληφθεί στην απόφαση έγκρισης της περίπτωσης 
στ' της παραγράφου αυτής. 

στ. Ενεργεί για την έκδοση απόφασης του Υπουργού 
Εθνικής Άμυνας, με την οποία εγκρίνεται η ανακατάταξη 
ή επανακατάταξη, καθώς και το χρονικό της διάστημα, 
των υποψηφίων, που έχουν τα προσόντα και πληρούν 
τις σχετικές προϋποθέσεις, καθώς και τα κριτήρια των 
άρθρων 4 και 5, κατά περίπτωση. Με την ίδια απόφαση 


καθορίζονται η ημερομηνία και η Μονάδα ανακατάταξης 
ή επανακατάταξης. 

Ειδικότερα: 

(1) Οι οπλίτες ανακατατάσσονται την ημερομηνία που 
θα απολύονταν οριστικά από τις τάξεις των Ενόπλων Δυ¬ 
νάμεων. Σε περίπτωση που επιτυχόντες οπλίτες απολυ¬ 
θούν πριν την έκδοση της σχετικής υπουργικής απόφα¬ 
σης, η επανανακατάταξή τους γίνεται την καθοριζόμενη 
ημερομηνία επανακατάταξης των εφέδρων και, εφόσον 
αυτό δεν καταστεί δυνατό, γίνεται κατά τις ημερομηνίες 
κατάταξης της αμέσως επόμενης Εκπαιδευτικής Σειράς 
Στρατευσίμων Οπλιτών (ΕΣΣΟ). 

(2) Οι έφεδροι επανακατατάσσονται την ημερομηνία 
που καθορίζεται με την ως άνω απόφαση του Υπουργού 
Εθνικής Άμυνας. 

ζ. Εφόσον διαπιστωθούν λόγοι αντικειμενικής αδυνα¬ 
μίας επανακατάταξης, παρέχεται στους εφέδρους προ¬ 
θεσμία δύο (2) ημερών από την καθορισθείσα ημερομη¬ 
νία επανακατάταξής τους, κατ' εφαρμογή των διατάξεων 
της παρ. 4 του άρθρου 31 του ν. 3421/2005 (Α' 302). 

η. Αποστέλλει την απόφαση της περίπτωσης στ’ της 
παραγράφου αυτής, στις Μονάδες ή στις αρμόδιες ΣΥ, 
προκειμένου οι Μονάδες να χορηγήσουν Φύλλο Πορείας 
σε όσους από τους ανακατατασσόμενους οπλίτες τοπο¬ 
θετούνται σε άλλη Μονάδα και οι ΣΥ να αποστείλουν 
στους επανακατατασσόμενους εφέδρους σχετικό ση¬ 
μείωμα επανακατάταξης. 

Άρθρο 4 

Επιλογή υποψηφίων 

1. Στην περίπτωση κατά την οποία οι ενδιαφερόμενοι, 
που έχουν τα προσόντα - προϋποθέσεις για ανακατάταξη 
ή επανακατάταξη, είναι περισσότεροι από τον καθορι¬ 
ζόμενο σε ετήσια βάση, για κάθε Κλάδο των Ενόπλων 
Δυνάμεων, ανώτατο αριθμό ανακατατασσομένων και 
επανακατατασσομένων, σύμφωνα με την κοινή από¬ 
φαση που εκδίδεται από τους Υπουργούς Οικονομικών 
και Εθνικής Άμυνας, κατ' εξουσιοδότηση του δεύτερου 
εδαφίου της παρ. 4 του άρθρου 13 του ν. 1911/1990 
(Α' 166), η επιλογή των υποψηφίων γίνεται με βάση τα 
παρακάτω κριτήρια: 

α. Την Εκπαιδευτική Σειρά Στρατεύσιμων Οπλιτών 
(ΕΣΣΟ), με την οποία εκπληρώνουν ή εκπλήρωσαν τη 
στρατεύσιμη στρατιωτική τους υποχρέωση. 

β.Την ημερομηνία γέννησής τους. 

γ. Την ειδικότητά τους. 

2. Κατά την ως άνω επιλογή, προτιμώνται κατά σειρά 
προτεραιότητας, όσοι ανήκουν σε νεότερη ΕΣΣΟ, μεταξύ 
δε οπλιτών της ίδιας ΕΣΣΟ προτιμώνται οι μικρότεροι 
σε ηλικία. Αν συμπίπτουν και οι ΕΣΣΟ και η ημερομηνία 
γέννησης, προτιμώνται αυτοί, που η ειδικότητα τους, 
κατά την κρίση του οικείου Γενικού Επιτελείου, θεωρείται 
περισσότερο αναγκαία. 

3. Η Διεύθυνση Στρατολογικού του οικείου Γενικού Επιτε¬ 
λείου των Ενόπλων Δυνάμεων εκδίδει πίνακα υπεράριθμων, 
σε σχέση με τον καθοριζόμενο αριθμό, υποψηφίων, σύμ¬ 
φωνα με τα κριτήρια που καθορίζονται στις παρ. 1 και 2. 

4. Είναι δυνατόν, οι προαναφερόμενοι υπεράριθμοι 
υποψήφιοι να ανακαταταγούν ή να επανακαταταγούν, 

εφόσον κατά το έτος κατάταξης ή επανακατάταξης 
προκόψουν απολύσεις Οπλιτών Βραχείας Ανακατάτα¬ 
ξης (ΟΒΑ) της ειδικότητάς τους, και μόνο κατά το έτος 
αυτό. Για την ανακατάταξη ή την επανακαταταξή τους 
εφαρμόζονται ανάλογα οι διαδικασίες των περιπτώσε¬ 
ων γ’, ε’, στ’, ζ’ και η' της παρ. 2 του άρθρου 3. Ειδικά η 
περίπτωση γ' εφαρμόζεται εφόσον έχει παρέλθει χρο¬ 
νικό διάστημα έξι μηνών από την τελευταία κρίση της 
σωματικής ικανότητας. 

Άρθρο 5 

Επιλογή υποψηφίων για τις Ειδικές Δυνάμεις 

του Στρατού Ξηράς 

1. Για τους Οπλίτες Βραχείας Ανακατάταξης (ΟΒΑ) των 
Ειδικών Δυνάμεων του Στρατού Ξηράς (ΣΞ), η επιλογή 
των υποψηφίων γίνεται με σύστημα μοριοδότησης, κα¬ 
τόπιν αθλητικών δοκιμασιών, ως εξής: 

α. Δρόμος 2 μιλίων: 10 μόρια για κάθε 10" μικρότερο 
χρόνο από τα 16' 36" [π.χ. για χρόνο 16' 15" έχουμε 16’ 
36" -16Ί 5" = 20" (το 21" στρογγυλοποιείται στην πλησι- 
έστερη δεκάδα) X10 = 20 μόρια], με μέγιστο παραδεκτό 
χρόνο τα 16' 36". 

β. Κάμψεις: 10 μόρια για κάθε μία πέραν των 40 (π.χ. 
60 - 40 = 20 X 10 = 200 μόρια), με ελάχιστο παραδεκτό 
όριο τις 40 κάμψεις σε χρόνο 2’. 

γ. Αναδιπλώσεις κορμού: 10 μόρια για κάθε μία πέραν 
των 50 (π.χ. 80 - 50 = 30 X 10 = 300 μόρια), με ελάχιστο 
παραδεκτό όριο τις 50 αναδιπλώσεις σε χρόνο 2’. 

δ. Έλξεις: 20 μόρια για κάθε μία πέραν των 6 (π.χ. 10-6 = 
4X20 = 80 μόρια), με ελάχιστο παραδεκτό όριο τις 6 έλξεις. 

2. Οι αθλητικές δοκιμασίες διεξάγονται κατόπιν σχε¬ 
τικής διαταγής του Γενικού Επιτελείου. Η διαταγή αυτή 
αναρτάται στον επίσημο ιστότοπο του Γενικού Επιτελεί¬ 
ου, προς ενημέρωση των έφεδρων υποψηφίων, με δική 
τους ευθύνη, αναφορικά με τον τόπο και το χρόνο διεξα¬ 
γωγής των αθλητικών δοκιμασιών. Οι υποψήφιοι οπλίτες 
ενημερώνονται για τον τόπο και το χρόνο διεξαγωγής 
των αθλητικών δοκιμασιών, με μέριμνα της Μονάδας 
που υπέβαλαν τα δικαιολογητικά τους. 

3. Με μέριμνα της Διεύθυνσης Ειδικών Δυνάμεων του 
Γενικού Επιτελείου Στρατού (ΓΕΣ/ΔΕΔ), συγκροτούνται 
επιτροπές για τη μοριοδότηση των υποψηφίων ΟΒΑ. 
Μετά το πέρας των αθλητικών δοκιμασιών, συντάσσει 
τον πίνακα μοριοδότησης και τον διαβιβάζει στη Διεύ¬ 
θυνση Στρατολογικού του ΓΕΣ (ΓΕΣ/Β5). Σε περίπτωση 
ισοβαθμίας, προτιμάται ο νεότερος βάσει ακριβούς 
ημερομηνίας γέννησης. Στη συνέχεια, το ΓΕΣ/Β5 εφαρ¬ 
μόζει την προβλεπόμενη από την παρ. 2 του άρθρου 3 
διαδικασία. 

Άρθρο 6 

Παράταση ανακατάταξης - επανακατάταξης 

1. Οι αρχικά ανακατατασσόμενοι οπλίτες και οι αρχικά 
επανακατατασσόμενοι έφεδροι δύνανται να ζητήσουν 
την παράταση της ανακατάταξης ή επανακατάταξής 
τους αντίστοιχα, μέχρι τη συμπλήρωση τριών (3) ετών 
πραγματικής στρατιωτικής υπηρεσίας, εφόσον δεν 
έχουν απολυθεί για οποιαδήποτε αιτία. Κατά το χρόνο 
υποβολής της αίτησης παράτασης της ανακατάταξης ή 


επανακατάταξης, πρέπει να υφίσταται η προϋπόθεση 
της περίπτωσης Γ του άρθρου 1. 

2. Για την παράταση της ανακατάταξης ή επανακα¬ 
τάταξής τους, οι ενδιαφερόμενοι υποβάλλουν στη 
Μονάδα που υπηρετούν, τουλάχιστον δύο (2) μήνες 
πριν τη συμπλήρωση της αναληφθείσας υποχρέωσης, 
αίτηση-υπεύθυνη δήλωση, με την οποία δηλώνουν το 
χρονικό διάστημα, σε έτη, της παράτασης. Η αίτηση 
αυτή υποβάλλεται στη Διεύθυνση Στρατολογικού του 
οικείου Γενικού Επιτελείου, με αιτιολογημένη πρόταση 
καταλληλότητας του Διοικητή της Μονάδας. 

3. Οι ενέργειες και η διαδικασία των παρ. 1 και 2, πε¬ 
ριπτώσεις δ', στ' και η', του άρθρου 3 εφαρμόζονται και 
σε κάθε περίπτωση υποβολής αίτησης παράτασης της 
αναληφθείσας υποχρέωσης των ανακατατασσομένων 
και των επανακατατασσομένων. 

Άρθρο 7 

Υπηρεσιακή κατάσταση 

1. Οι οπλίτες βραχείας ανακατάταξης: 

α. Ανακατατάσσονται ή επανακατατάσσονται με το 
βαθμό και την ειδικότητα που είχαν πριν από την ανα¬ 
κατάταξη ή επανακατάταξή τους, αντίστοιχα. 

β. Είναι αρχαιότεροι των ομοιόβαθμων οπλιτών, που 
εκπληρώνουν στρατεύσιμη ή εφεδρική ή πρόσθετη 
στρατιωτική υποχρέωση και νεότεροι των ομοιόβαθμων 
Επαγγελματιών Οπλιτών (ΕΠ.ΟΠ.) ή εθελοντών οπλιτών. 

γ. Διέπονται από τους κανονισμούς και τις διαταγές 
που ισχύουν για τους οπλίτες, που εκπληρώνουν στρα¬ 
τεύσιμη στρατιωτική υποχρέωση. 

δ. Δικαιούνται τις άδειες απουσίας που καθορίζο¬ 
νται από την προβλεπόμενη από το άρθρο 13 του 
ν. 4361/2016 (Α' 10) απόφαση του Υπουργού Εθνικής 
Άμυνας, όπως ισχύει κάθε φορά. 

2. Οι οπλίτες βραχείας ανακατάταξης για θέματα πει¬ 
θαρχίας, υγειονομικής εξέτασης, ένταξης σε κατηγορίες 
σωματικής ικανότητας ή χορήγησης αναβολής εκπλή¬ 
ρωσης της στρατιωτικής τους υποχρέωσης για λόγους 
υγείας, τήρησης και διακίνησης των ατομικών εγγράφων, 
χορήγησης απολυτηρίου και ένταξης στην εφεδρεία, δι- 
έπονται από τις διατάξεις που ισχύουν για τους οπλίτες, 
που εκπληρώνουν στρατεύσιμη στρατιωτική υποχρέωση. 

3. Θέματα που αφορούν στη στολή, τα διακριτικά, τη 
διαμονή και τη διοικητική μέριμνα, την εκπαίδευση, τα 
καθήκοντα των οπλιτών βραχείας ανακατάταξης, την 
απονομή και άλλων ειδικοτήτων ή την αλλαγή ειδικότη¬ 
τας, καθώς και τη χορήγηση σε αυτούς ειδών ιματισμού 
και υπόδησης, ρυθμίζονται με διαταγές των οικείων 
Γενικών Επιτελείων. Για τα θέματα που αφορούν στην 
έκδοση, χορήγηση, αντικατάσταση και παράδοση, κατά 
την απόλυση του στρατιωτικού, δελτίου ταυτότητας των 
οπλιτών βραχείας ανακατάταξης, εφαρμόζονται οι δια¬ 
ταγές που διέπουν και το υπόλοιπο στρατιωτικό προσω¬ 
πικό των Ενόπλων Δυνάμεων. 

Άρθρο 8 

Χρόνος στρατιωτικής υπηρεσίας 

Υπολογίζεται ως χρόνος πραγματικής στρατιωτικής 
υπηρεσίας, το χρονικό διάστημα της υπηρεσίας όσων 

υπηρετούν ως οπλίτες βραχείας ανακατάταξης, εκτός 
από το χρόνο των παρακάτω ειδικών καταστάσεων: 

α. Πειθαρχικής φυλάκισης, πέραν των είκοσι (20) ημε¬ 
ρών για κάθε έτος ανακατάταξης ή επανακατάταξης. 

β. Άδειας απουσίας μεγαλύτερης των ορίων που καθο¬ 
ρίζονται από την προβλεπόμενη από το άρθρο 13 του 
ν. 4361/2016 (Α' 10) απόφαση του Υπουργού Εθνικής 
Άμυνας. 

γ. Ο χρόνος των λοιπών ειδικών καταστάσεων, ο οποίος 
σύμφωνα με τις διατάξεις της στρατολογικής νομοθεσίας 
δεν υπολογίζεται ως πραγματική στρατιωτική υπηρεσία 
για τους οπλίτες, που εκπληρώνουν στρατεύσιμη στρα¬ 
τιωτική υποχρέωση. 

Άρθρο 9 

Απόλυση 

Η απόλυση γίνεται από τις Μονάδες που υπηρετούν οι 
οπλίτες βραχείας ανακατάταξης, ως εξής: 

α. Με την εκπλήρωση του χρονικού διαστήματος 
της αναληφθείσας υποχρέωσης παραμονής ή την υπο¬ 
βολή αίτησης διακοπής, κατ' εφαρμογή των περιπτώ¬ 
σεων β' και γ' αντίστοιχα της παρ. 6 του άρθρου 13 του 
ν. 1911/1990 (Α' 166). 

β. Με βάση τη γνωμάτευση της αρμόδιας υγειονο¬ 
μικής επιτροπής των Ενόπλων Δυνάμεων, κατ' εφαρ¬ 
μογή της περίπτωσης α' της παρ. 6 του άρθρου 13 του 
ν. 1911/1990. 

γ. Με βάση την απόφαση του Αρχηγού του οικείου 
Γενικού Επιτελείου, κατ' εφαρμογή των περιπτώ¬ 
σεων δ', ε', στ' και ζ' της παρ. 6 του άρθρου 13 του 
ν. 1911/1990. 

Άρθρο 10 

Καταργούμενες διατάξεις 

Από την έναρξη ισχύος της απόφασης αυτής, καταρ- 
γείται η υπ' αριθμ. 424/19/155201 /Σ. 1091/13-06-2008 
απόφαση Υφυπουργού Εθνικής Άμυνας (Β' 1315), όπως 
τροποποιήθηκε μετη Φ.424/5/367032/Σ.595/16-04-2014 
απόφαση Υπουργού Εθνικής Άμυνας (Β' 957) και τη 
Φ.415/2/280734/Σ. 1477/11-03-2016 απόφαση Υπουρ¬ 
γού Εθνικής Άμυνας (Β' 799). 

Άρθρο 11 

Τελικές διατάξεις 

Διοικητικές και ερμηνευτικές οδηγίες για την εφαρμο¬ 
γή της απόφασης αυτής εκδίδονται, εφόσον απαιτηθούν, 
από τη Διεύθυνση Νομικού Σώματος (Β4) του Γενικού 
Επιτελείου Εθνικής Άμυνας. 

Άρθρο 12 

Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2017 

Ο Υπουργός 

ΠΑΝΑΓΙΩΤΗΣ ΧΑΜΜΕΝΟΣ 


Αριθμ. οικ: 38183 (2) 

Καθορισμός της ημερομηνίας μέχρι την οποία εί¬ 
ναι επιτρεπτή η υποβολή εκπρόθεσμων δηλώ¬ 
σεων και η κατάθεση αιτήσεων διόρθωσης προ¬ 
δήλου σφάλματος για τις υπό κτηματογράφηση 
περιοχές των Ο.Τ.Α. του Καλλικρατικού Δήμου 
Έδεσσας και συγκεκριμένα στους προ Καποδι- 
στριακούς Δήμους και Κοινότητες Αγίου Αθα¬ 
νασίου, Άγρα, Αρνίσσης, Βρυτών, Γραμματικού, 
Καρυδιάς, Μεσημεριού, Νησίου, Παναγίτσας, Πε¬ 
ρσίας, Πλατάνης, Ριζαρίου, Σωτήρας, Φλαμουριάς 
της Περιφερειακής Ενότητας Πέλλας της Περιφέ¬ 
ρειας Κεντρικής Μακεδονίας, και των Ο.Τ.Α. του 
Καλλικρατικού Δήμου Αλμωπίας και συγκεκριμέ¬ 
να στους προ Καποδιστριακούς Δήμους και Κοι¬ 
νότητες Αλώρου, Αριδαίας, Αρχαγγέλου, Αψάλου, 
Βορεινού, Γαρεφείου, Δωροθέας, Εξαπλατάνου, 
Θεοδωρακείου, Θηριοπέτρας, Ίδας, Κωνσταντί- 
ας, Λουτρακιού, Λυκοστόμου, Μεγαπλατάνου, 
Μηλέας, Νερομύλων, Νοτίας, Ξιφιανής, Όρμης, 
Περικλείας, Πιπεριών, Πολυκαρπίου, Προμάχων, 
Σαρακηνών, Σωσάνδρας, Τσακών, Φιλωτείας, 
Φούστανης, Χρυσής της Περιφερειακής Ενότητας 
Πέλλας της Περιφέρειας Κεντρικής Μακεδονίας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των άρθρων 2 (παρ. 8 περ. β εδ. γ' και 
δ') και 6 (παρ. 5) του ν. 2308/1995 «Κτηματογράφηση 
για τη δημιουργία Εθνικού Κτηματολογίου. Διαδικασία 
έως τις πρώτες εγγραφές στα Κτηματολογικά Βιβλία και 
άλλες διατάξεις» (Α' 114), όπως ισχύουν. 

2. Τις διατάξεις του άρθρου 13Α παρ. 4 του ν. 2308/1995 
σε συνδυασμό με τις διατάξεις του άρθρου 1 παρ. 1 και 
11 του ν. 4164/2013 (ΑΊ 56). 

3. Την υπ' αριθ. οικ. 201 /5.1.2016 απόφαση του Υπουρ¬ 
γού και Αναπληρωτή Υπουργού Περιβάλλοντος και Ενέρ¬ 
γειας με θέμα «Εξουσιοδότηση υπογραφής «Με εντολή 
Υπουργού», του Υπουργού Περιβάλλοντος και Ενέργειας 
και «Με εντολή Αναπληρωτή Υπουργού» του Αναπλη¬ 
ρωτή Υπουργού Περιβάλλοντος και Ενέργειας, στο Γενι¬ 
κό Γραμματέα Περιβάλλοντος και Ενέργειας, στο Γενικό 
Γραμματέα Χωρικού Σχεδιασμού και Αστικού Περιβάλ¬ 
λοντος, στο Γενικό Γραμματέα Ενέργειας και Ορυκτών 
Πρώτων Υλών, στον Ειδικό Γραμματέα Υδάτων, στους 
Προϊσταμένους των Γενικών Διευθύνσεων, στους Προ¬ 
ϊσταμένους των Διευθύνσεων και στους Προϊσταμένους 
Τμημάτων και των Αυτοτελών Τμημάτων και τους Προ¬ 
ϊσταμένους του ΣΕΠΔΕΜ και τον Προϊστάμενο και τους 
Προϊσταμένους Μονάδων της Επιτελικής Δομής ΕΣΠΑ 
ΥΠΕΝ» (Β' 6) 

4. Το υπ’ αριθμ. 745/8/25-7-2017 απόσπασμα πρα¬ 
κτικού του Δ.Σ. της εταιρείας ΕΘΝΙΚΟ ΚΤΗΜΑΤΟΛΟΓΙΟ 
ΚΑΙ ΧΑΡΤΟΓΡΑΦΗΣΗ ΑΝΩΝΥΜΗ ΕΤΑΙΡΕΙΑ» (διακριτικός 
τίτλος «ΕΚΧΑ Α.Ε.»). 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο Μόνο 

Καθορίζεται η 31 η Ιουλίου 2018 ως ημερομηνία μέχρι 
την οποία είναι επιτρεπτή: α) η υποβολή εκπρόθεσμων 
δηλώσεων, κατά τα οριζόμενα στο άρθρο 2 παρ. 8 του 
ν. 2308/1995, όπως ισχύει μετά την τροποποίηση του με 
τον ν. 4164/2013, και β) η κατάθεση αίτησης διόρθωσης 
προδήλου σφάλματος κατά τα οριζόμενα στα άρθρα 2 
παρ. 8 και 6 παρ. 5 του ν. 2308/1995 όπως ισχύουν στις 
υπό κτηματογράφηση περιοχές των Ο.Τ.Α. του Καλλι- 
κρατικού Δήμου Έδεσσας και συγκεκριμένα στους προ 
Καποδιστριακούς Δήμους και Κοινότητες Αγίου Αθανα¬ 
σίου, Άγρα, Αρνίσσης, Βρυτών, Γραμματικού, Καρυδιάς, 
Μεσημεριού, Νησίου, Παναγίτσας, Περαίας, Πλατάνης, 
Ριζαρίου, Σωτήρας, Φλαμουριάς της Περιφερειακής Ενό¬ 
τητας Πέλλας της Περιφέρειας Κεντρικής Μακεδονίας, 
και των Ο.Τ.Α. του Καλλικρατικού Δήμου Αλμωπίας και 
συγκεκριμένα στους προ Καποδιστριακούς Δήμους και 
Κοινότητες Αλώρου, Αριδαίας, Αρχαγγέλου, Αψάλου, 
Βορεινού, Γαρεφείου, Δωροθέας, Εξαπλατάνου, Θεοδω- 
ρακείου, Θηριοπέτρας, Ίδας, Κωνσταντίας, Λουτρακιού, 
Λυκοστόμου, Μεγαπλατάνου, Μηλέας, Νερομύλων, Νοτι¬ 
άς, Ξιφιανής,Όρμης, Περικλείας, Πιπεριών, Πολυκαρπίου, 
Προμάχων, Σαρακηνών,Σωσάνδρας,Τσακών, Φιλωτείας, 
Φούστανης, Χρυσής της Περιφερειακής Ενότητας Πέλ¬ 
λας της Περιφέρειας Κεντρικής Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2017 

Με εντολή Υπουργού 
Η Γενική Γραμματέας Χωρικού Σχεδιασμού 
και Αστικού Περιβάλλοντος 

ΕΙΡΗΝΗ ΚΛΑΜΠΑΤΣΕΑ 


Αριθμ. απόφ. 69929 (3) 

Εκχώρηση της εξουσιοδότησης της υπογραφής 
της Προϊστάμενης της Α' Δ.Ο.Υ. Αθηνών στον Υπο¬ 
διευθυντή και στους Προϊσταμένους Τμημάτων. 

Η ΠΡΟΪΣΤΑΜΕΝΗ ΤΗΣ Α' Δ.Ο.Υ. ΑΘΗΝΩΝ 

Έχοντας υπόψη: 

Ι.Τις διατάξεις: 

α) Του Κεφαλαίου Α' «Σύσταση Ανεξάρτητης Αρχής Δη¬ 
μοσίων Εσόδων» του ν. 4389/2016 (Α' 94) και ειδικότερα 
της εξουσιοδοτικής διάταξης της υποπαραγράφου β' της 
παρ. 6 του άρθρου 14 του νόμου, σύμφωνα με την οποία 
υπογράφει την πράξη ο Προϊστάμενος της Δ.Ο.Υ., του άρ¬ 
θρου 7 και του άρθρου 41 αυτού, 

β) του άρθρου 4 και του άρθρου 12 παρ. 4,5,6 του 
ν. 4174/2013, 

γ) της αριθμ. Δ. ΟΡΓ.Α 1036960 ΕΞ 2017/10-3-2017 (Β'968) 
απόφασης του Διοικητή της Ανεξάρτητης Αρχής Δημοσίων 
Εσόδων «Οργανισμός της Ανεξάρτητης Αρχής Δημοσίων 
Εσόδων (Α.Α.Δ.Ε.)». 

2. Την αριθμ. Δ. ΟΡΓ. Α 1115805 ΕΞ 2017/31-07-2017 
(Β' 2743) απόφαση του Διοικητή της Ανεξάρτητης Αρχής 
Δημοσίων Εσόδων, με θέμα «Μεταβίβαση αρμοδιοτήτων 


και εξουσιοδότηση υπογραφής "Με εντολή Διοικητή" σε 
όργανα της Φορολογικής Διοίκησης», όπως ισχύει, σε 
συνδυασμό με τις διατάξεις της υποπαραγράφου β' της 
παρ. 3 του άρθρου 41 του ν. 4389/2016. 

3. Την ανάγκη της εύρυθμης λειτουργίας της Α' Δ.Ο.Υ. 
Αθηνών σε συνδυασμό με τη βέλτιστη και ταχύτερη εξυ¬ 
πηρέτηση των φορολογουμένων. 

4. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του προϋπο¬ 
λογισμού της Ανεξάρτητης Αρχής Δημοσίων Εσόδων 
(Α.Α.Δ.Ε), αποφασίζουμε: 

Την εκχώρηση περαιτέρω της εξουσιοδότησης της υπο¬ 
γραφής από την Προϊσταμένη της Δ.Ο.Υ. όπως παρακάτω: 

1. Στον Υποδιευθυντή της Δ.Ο.Υ. για όσα αναφέρονται 
στις περιπτώσεις 68,70,71,78,79,85 και 86 του πίνακα 
Δ.ΟΡΓ.Α 1115805 ΕΞ 2017/31-07-2017 απόφασης Διοι¬ 
κητή της ΑΑΔΕ. 

2. Στην Προϊσταμένη Τμήματος Εσόδων το αποδει¬ 
κτικό ενημερότητας μηνιαίας ισχύος που χορηγείται για 
είσπραξη χρημάτων ή για μεταβίβαση ακινήτου, όταν 
δεν υφίστανται ληξιπρόθεσμες οφειλές, (περ. 43 του 
πίνακα του αρ. 1 της αριθμ. Δ. ΟΡΓ. Α 1115805 ΕΞ 2017 
απόφασης Διοικητή της ΑΑΔΕ). 

3. Στην ΠροϊσταμένηΤμήματος Εσόδων το αποδεικτικό 
φορολογικής ενημερότητας μηνιαίας ισχύος, το οποίο εκ- 
δίδεται με τον όρο της παρακράτησης ποσού και χορηγεί¬ 
ται για είσπραξη χρημάτων ή μεταβίβαση ακινήτου όταν: 

α) υφίστανται οφειλές σε αναστολή, 

β) ληξιπρόθεσμες ρυθμισμένες οφειλές που τηρείται 
η ρύθμιση (περ. 44 του πίνακα του αρ. 1 της αριθμ. Δ. 
ΟΡΓ. Α 1115805 ΕΞ 2017 απόφασης Διοικητή της ΑΑΔΕ). 

4. Στην Προϊσταμένη Τμήματος Δικαστικού και Νομι¬ 
κής Υποστήριξης την έγκριση προγράμματος ρύθμισης 
του αρθρ. 43 του ν. 4174/2013 και των υποπαραγρά- 
φων Α1 και Α2 της παραγράφου Α' του ν. 4152/2013 (Α' 
107) (περ. 48 του πίνακα του αρ. 1 της αριθμ. Δ. ΟΡΓ. Α 
1115805 ΕΞ 2017 απόφασης Διοικητή της ΑΑΔΕ). 

Σε περίπτωση απουσίας ή κωλύματος αυτής, θα υπογρά¬ 
φει αντ’ αυτής ο Αναπληρωτής ΠροϊστάμενοςτουΤμήματος. 

Τα εξουσιοδοτημένα όργανα στην παρούσα θα υπο¬ 
γράφουν «Με εντολή Διοικητή» της ΑΑΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2017 

Η Προϊσταμένη της Δ.Ο.Υ. 

ΜΑΡΙΑ ΚΑΡΟΥΝΟΥ 


Αριθμ. 81436/29234 (4) 

Τ ροποποίηση της υπ' αριθ. 18889/15156/7-4-2014 
απόφασης του Γενικού Γραμματέα Αποκεντρωμέ¬ 
νης Διοίκησης Αττικής περί συγκρότησης Επιτρο¬ 
πής Ελέγχου Δαπανών και Εκλογικών Παραβάσεων. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1 .Τις διατάξεις του ν. 3852/2010 (ΦΕΚ 87/Α77-6-2010) 

«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης -Πρόγραμμα Καλλικράτης». 

2. Τις διατάξεις του άρθρου 56 του ν. 4257/2014 (ΦΕΚ 
93/Α714-04-2014) «Επείγουσες ρυθμίσεις αρμοδιότητας 
Υπουργείου Εσωτερικών» σε συνδυασμό με τις όμοιες 
του άρθρου 24 του ν. 4368/2016 (ΦΕΚ 21/Α') «Μέτρα 
για την επιτάχυνση του κυβερνητικού έργου και άλλες 
διατάξεις». 

3. Τις διατάξειςτων άρθρων 28 και 28Α του ν. 4325/2015 
(ΦΕΚ47/Α') «ΕκδημοκρατισμόςτηςΔιοίκησης- Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

4. Την υπ' αριθ. 4 Πράξη του Υπουργικού Συμβουλίου 
της 6ης Φεβρουάριου 2015 (ΦΕΚ 24/Α706-02-2015) 
«Αποδοχή παραιτήσεων των Γενικών Γραμματέων των 
Αποκεντρωμένων Διοικήσεων της Χώρας». 

5. Τις διατάξεις του άρθρου 12 του ν. 3870/2010 (ΦΕΚ 
138/Α79-8-2010) «Εκλογικές δαπάνες συνδυασμών και 
υποψηφίων και έλεγχος αυτών, κατά τις περιφερειακές 
και δημοτικές εκλογές». 

6. Τις διατάξεις του άρθρου 22 παρ. 1, 2 και 3 του 
ν. 4147/2013 (ΦΕΚ 98/Α726-4-2016 «Κύρωση της από 
31.12.2012 Πράξης Νομοθετικού Περιεχομένου "Ρυθμί¬ 
σεις κατεπειγόντων θεμάτων αρμοδιότητας του Υπουρ¬ 
γείου Εσωτερικών, Εργασίας, Κοινωνικής Ασφάλισης και 
Πρόνοιας, ΔημόσιαςΤάξης και Προστασίας του Πολίτη, 
της Γενικής Γραμματείας της Κυβέρνησης και του Υπουρ¬ 
γού Επικράτειας" και άλλες διατάξεις», όπως συμπληρώ¬ 
θηκαν με τις όμοιες του άρθρου 72 του ν. 4257/2014 (ΦΕΚ 
93/Α714-4-2014) «Επείγουσες ρυθμίσεις του Υπουργείου 
Εσωτερικών» και ισχύουν. 

7. Τις διατάξεις του άρθρου 21 του ν. 4354/2015 (ΦΕΚ 
176/Α716-12-2015) «Διαχείριση μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

8. Τις διατάξεις του π.δ. 135/2010 (ΦΕΚ 228/τ.Α/ 
27-12-2010) «Οργανισμός της Αποκεντρωμένης Διοί¬ 
κησης Αττικής». 

9. Την υπ' αριθ. 18889/15156/7-4-2014 (ΦΕΚ 915/Β7 
11-4-2014, ΑΔΑ: ΒΙΗΧΟΡ1Κ-6Κ0) απόφαση του Γενικού 
Γραμματέα Αποκεντρωμένης Διοίκησης Αττικής περί συ¬ 
γκρότησης Επιτροπής Ελέγχου Δαπανών και Εκλογικών 
Παραβάσεων, όπως τροποποιήθηκε και συμπληρώθη¬ 
κε με τις υπ’ αριθ.: 28027/22133/27-5-2014 (ΦΕΚ 318/ 
ΥΟΔΔ/4-6-2014, ΑΔΑ: ΩΙΦΩΟΡ1 Κ-ΣΛΣ), 54326/38459/ 
19-9-2014 (ΦΕΚ 608/ΥΟΔΔ/2-10-2014, ΑΔΑ: 7ΝΚΧΟΡ1 Κ- 
ΥΓ9), 64710/44537/19-11 -2014 (ΦΕΚ 3320/Β/11 -12-2014, 
ΑΔΑ: 79ΘΡΟΡ1Κ-Ι9Ζ), οικ.85539/55971 /24-12-2014 (ΦΕΚ 
3653/Β/31 -12-2014, ΑΔΑ: 7ΖΣ60Ρ1Κ-3ΚΑ), 14673/7968/ 
3-3-2015 (ΦΕΚ 377/Β718-3-2015, ΑΔΑ: 7ΦΞΩΟΡ1Κ- 
ΟΤ6), 38356/20927/27-5-2015 (ΦΕΚ 1108/Β711 -6-2015, 
ΑΔΑ: 6Ψ6ΔΟΡ1Κ-ΙΛΩ), 54690/30250/28-7-2015 (ΦΕΚ 
1713/Β717-8-2015, ΑΔΑ: ΨΓΧΜΟΡ1Κ-7Τ6), 82297/44608/ 
13-11 -2015 (ΦΕΚ 2534/Β724-11-2015, ΑΔΑ: 755ΥΟΡ1Κ- 
Α0Α), 18066/6818/8-3-2016 (ΦΕΚ 899/Β74-4-2016, ΑΔΑ: 
ΩΣ2ΛΟΡΚ1-8ΗΘ) και 35199/13298/12-5-2016 (ΦΕΚ 
1731/Β/15-6-2016, ΑΔΑ: Ω4430Ρ1Κ-ΔΡΜ) σχετικές απο¬ 
φάσεις μας και ισχύει. 


10. Τοαριθ.οικ.265/16-6-2017έγγραφοτου Προέδρου 
της Επιτροπής Ελέγχου Δαπανών και Εκλογικών Παρα¬ 
βάσεων περί αντικατάστασης του ως Προέδρου της ως 
άνω Επιτροπής, λόγω συνταξιοδότησης. 

11. Το αριθ. 29761/17/27-9-2017 έγγραφο του Προ¬ 
έδρου του Τριμελούς Συμβουλίου Διεύθυνσης του Δι¬ 
οικητικού Εφετείου Αθηνών περί αντικατάστασης του 
Προέδρου της ως άνω Επιτροπής. 

12. Την ανάγκη εύρυθμης λειτουργίας της Επιτροπής. 

13. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Την τροποποίηση της υπ' αριθ. 18889/15156/7-4-2014 
απόφασης του Γενικού Γραμματέα Αποκεντρωμένης Διοί¬ 
κησης Αττικής περί συγκρότησης Επιτροπής Ελέγχου 
Δαπανών και Εκλογικών Παραβάσεων, όπως έχει συ¬ 
μπληρωθεί, τροποποιηθεί και ισχύει, ως εξής: 

■ Ορίζουμε ως Πρόεδρο της ως άνω Επιτροπής τον 
Αθανάσιο Κουτρίκη του Αντωνίου, Πρόεδρο Εφετών 
Δ.Δ., με ΑΔΤ: ΑΖ212759/2008, σε αντικατάσταση του 
παραιτηθέντος, λόγω συνταξιοδότησης, Φώτιου Κατσί- 
γιαννη του Θεοδώρου. 

Κατά τα λοιπά ισχύει η υπ' αριθ. 18889/1556/7-4-2014 
απόφαση όπως συμπληρώθηκε και τροποποιήθηκε με 
τις υπ' αριθ. 28027/22133/27-5-2014, 54326/38459/ 
19-9-2014, 64710/44537/19-11 -2014, οικ. 85539/55971 / 
24-12-2014, 14673/7968/3-3-2015, 38356/20927/ 

27-5-2015, 54690/30250/28-7-2015, 82297/44608/ 

13-11-2015, 18066/6818/8-3-2016 και 35199/13298/ 
12-5-2016 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


(5) 

Αύξηση ωραρίου υπαλλήλου του Δήμου Θεσσα¬ 
λονίκης. 

Με την αριθ. 1248/18-9-2017 απόφαση του Δημοτι¬ 
κού Συμβουλίου Θεσσαλονίκης, που εκδόθηκε σύμφωνα 
με τις διατάξεις του άρθρου 8 του ν. 4368/2016 (ΦΕΚ 
21 /Α/21 -2-2016) όπως τροποποιήθηκε και ισχύει καιτων 
άρθρων 65, 67, 225, 226 του ν. 3852/2010 (ΦΕΚ 87/Α/7- 
6-2010), αυξάνεται το ωράριο εργασίαςτων υπαλλήλων 
με σχέση εργασίας ιδιωτικού δικαίου αορίστου χρόνου 
του φορέα, ύστερα από αίτησή τους, στο ανώτατο όριο 
της πλήρους απασχόλησης της οικείας εκπαιδευτικής 
βαθμίδας και ειδικότητας, με αντίστοιχη αύξηση των 
πάσης φύσεως αποδοχών τους: 

Ειδικότητα ΥΕ Εργατών Γενικών Καθηκόντων 

1) Αρίστη Μεσιμερλή του Δημητρίου 

Ειδικότητα ΥΕ Εργατών Καθαριότητας 

1) Μενεξιά Καρίπη του Κυριάκου 

2) Ζαφείριος Κολοβός του Βασιλείου 

3) Ειρήνη Λεμόνα του Αθανασίου 

4) Βασιλική Μοσχίδουτου Μόσχου 

5) Καλλιόπη Τραγανού του Δημητρίου 

6) ΣάββαςΤσολακίδης του Αθανασίου 

7) Αναστασία Χουνουζίδου του Τηλέμαχου 
Ειδικότητα ΥΕ Συνοδών Απορριμματοφόρων 

1) Χρήστος Καρακάσηςτου Κωνσταντίνου 

2) Αθανασία Μπούμπουλα του Θεοδώρου 

3) Στέλλα Μωυσιάδου του Φωτίου 

4) Νικόλαος Παπαδόπουλοςτου Κοσμά 

5) Βάία Σπανδόνη του Κωνσταντίνου 


(Αριθ. βεβ. Δήμου Θεσσαλονίκης για την πρόβλεψη 
της προκαλούμενης δαπάνης: 17191 τ./2-8-2017 και 
18264τ/29-8-2017). 

(Αριθ. απόφ. Αποκεντρωμένης Διοίκησης Μακεδονίας- 
Θράκης: 64841/4-10-2017) 

Με εντολή Συντονιστή 
Αποκεντρωμένης Διοίκησης 
Η ΠροϊσταμένητουΤμήματος 
Τ.Α. και Ν.Π. Θεσσαλονίκης 
ΣΟΥΛΤΑΝΑ ΤΣΕΛΕΝΤΗ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

